als_Latn dik_Latn sag_Latn
Artan Lame, tashmë ish drejtor i ALUIZNI-t, ka ironizuar me kërkesën e kreut të PD, për të marrë drejtimin e këtij institucioni. Lame shkruan se Basha me të drejtë kërkoi të merrte ALUIZNI-n dhe Rama pa menduar ia dha, por një histori e moçme tregon si funksionojnë gjërat. Lame e mbyll ilustrimin e tij me shprehjen e famshme të Skenderbeut: “I thoni zotit tuaj që nuk është palla, por krahu që e mban, ai që ka bërë kërdi mbi kokat tuaja”.
Postimi i Artan Lames
NUK ËSHTE PALLA, OR BIR!
Në këtë klimë mosbesimi të ndërsjellë, kryetari Basha i opozitës, me të drejtë të vet kërkoi që ta merrte ndën kontroll Aluiznin, se mos e ndihmon të fitojë vota. Nga an’ e tija Kryeministri Rama pa u menduar dy herë ja dha këtë kontroll. E kjo punë, më sjell ndër mend një histori prej qëmoti. Barleti mes të tjerash shkruan për një ndodhí që s’di sa është e vërtetë, por edhe pa gjë zor të jetë.
Sulltan Mehmetit, pasi u mund e u mund nga Skënderbeu ynë, i shkon një llaf që ish hapur, sipas të cilit Gjergji paskësh një pallë të madhe larë me flori, e cila bënkësh kërdi mbi kokat e turqve. Atëhere Sulltani çon një dërgatë që ja kërkon pallën Gjergjit me çdo çmim. Gjergji nuk ua bën dy fjalën dhe e dorëzon pallën në dorë të dërgatës, por duke ju thënë: “I thoni zotit tuaj që nuk është palla, por krahu që e mban, ai që ka bërë kërdi mbi kokat tuaja”.
Edhe në këtë punën tonë, nuk ishte palla, ligje a përdorim fushate, që na bëri që të fitojmë zemrat e mbi 100.000 familjeve që përfunduan procesin çerekshekullor të legalizimit të pronës së tyre. Ishte krahu, puna e përkushtimi i qindra djemve e vajzave që shkuan shtëpi më shtëpi cep më cep të Republikës, që na i dha këtë rezultat. Do të rrojmë e do të shikojme që, edhe ne keto zgjedhje, kështu do jetë. A.
als_Latn als_Latn als_Latn als_Latn als_Latn als_Latn